"Setswana Puo ya Gae (HL)/P2 13 DBE/Ngwanaitseele 2017 NSC – Memorantamo DITLHANGWA TSA SETSO POTSO 14: (POTSO YA TLHAMO) DITLHANGWA TSA SETSO – GS Leeuw le ba bangwe 'MMAPULE' – BP Lekome le 'LEBOKO LA DIKGOMO' – MOM Seboni • Mo naaneng, Mmapule o ne a itemogela dikgwetlho tse di botlhoko morago ga loso lwa ga mmaagwe. • Rraagwe o ne a nyala mosadi yo mongwe wa motlhologadi a na le bana ba babedi ba basetsana, mosadi yo o ne a tlhoile Mmapule thata. • Sengwe le sengwe se sentle se ne se sa tshwanela Mmapule, mme se tshwanetse bana ba gagwe fela. • Dikakanyo tse dintle, lerato, diaparo tse dintle le tse dingwe tse dintle, e ne e le tsa bana ba gagwe fela. • O ne a sa rekele Mmapule sepe, dilo tsotlhe tse dintle o ne a di rekela bana ba gagwe. • Mmapule o ne a dira tiro a le esi motshegare otlhe go se motho yo a mo thusang. • Ka a ne a sa rekelwe sepe se sentle Mmapule o ne a ikaparela makgasa. • Ka letsatsi la moletlo, mmaagwe Mmapule o mmolelela gore ena o tlaa sala a tlhatswa dijana, a phepafatsa ntlo, mme pele ga moo, a thuse bana ba gagwe gore ba nne bantle. • Rraagwe Mmapule le ena o na le seabe mo dikgwetlhong tsotlhe tse ka ntlha ya gore o ne a sa kgalemele mosadi le bana ba gagwe ba ba neng ba sotla ngwana wa gagwe. • Mo lebokong la dikgomo, mmoki o kaya gore fa o sena kgomo o itemogela mathata, fela jalo, le fa o na le yona, o ntse o itemogela mathata. • O kaya gore kgomo e tsentse banna ba bantsi ka lebitla ka go e lwela fa ba na le yona kgatlhanong le batho ba ba batlang go ba e ba amoga. • Mmoki o tlotlomatsa kgomo gore ke modimo o o mmolaetseng rraagwe, mme le ena o tlile go mo ja. • Bangwe banna ba bolailwe ke magodu ba batlana le yona kgomo ya bona e e utswilweng kgotsa e e gapilweng ka dikgoka. • O kaya gore gantsi fa o bona manong a kala kwa godimo, o itse gore a bo a bona dinama tsa banna ba ba neng ba tlhabanela kgomo. • Mmoki o kaya fa ditšhaba di itaana ka noga e bonyabonya ka ntlha ya go lwela modimo o o nko e metsi. • O botsa gore basadi bona ba bolawa ke eng ka gobo bona banna ba ipolaya ka go lwela kgomo, ka go tlhabanela kgomo. • Mmoki o kaya fa a sa itse gore kwa a bololelang teng o tlaa bowa ka gore lebitla la monna le le fa thoko ga tsela ka ntlha ya kgomo. [25] Kwalololo e ileditswe Phetla"